NÁVRH
UZNESENIE VLÁDY SLOVENSKEJ REPUBLIKY
č. 
z 

k správe z kontroly plnenia úloh z uznesení vlády SR splatných 
v I. štvrťroku 2002, so zameraním na uznesenia vlády SR, týkajúce sa riešenia nedostatkov v zariadeniach sociálnych služieb, v zariadeniach ministerstva vnútra, ministerstva spravodlivosti v nadväznosti na zabránenie mučenia a neľudského či ponižujúceho zaobchádzania alebo trestania (CPT)

Číslo materiálu:		
Predkladateľ:	vedúci Úradu vlády Slovenskej republiky	
Vláda
A.  berie na vedomie

A.1.  správu z kontroly plnenia úloh z uznesení vlády SR splatných v I. štvrťroku 2002, so zameraním na uznesenia vlády SR, týkajúce sa riešenia nedostatkov v zariadeniach sociálnych služieb, v nadväznosti na zabránenie mučenia a neľudského či ponižujúceho zaobchádzania alebo trestania (CPT);
B.   ukladá
ministrovi financií
ministrovi dopravy, pôšt a telekomunikácií
ministrovi školstva
ministrovi kultúry
ministrovi zdravotníctva
ministrovi spravodlivosti

B.1.   zabezpečiť splnenie úloh, ktoré boli podľa výsledkov kontroly nesplnené, v náhradnom termíne, resp. v prípade objektívnych dôvodov predložiť vláde návrh na ich zrušenie;
do 30. septembra 2002 

ministrovi práce, sociálnych vecí a rodiny

B.2.   v spolupráci s ministrom zdravotníctva, ministrom školstva a ministrom financií prehodnotiť kvalifikačnú štruktúru odborných zamestnancov v zariadeniach sociálnych služieb a následne zabezpečiť vypracovanie a aplikáciu                   (od 1. 1. 2003) záväzných normatívov počtu a kvalifikácie odborných zamestnancov vzhľadom na štruktúru klientov, s cieľom skvalitnenia poskytovanej starostlivosti;

	do 31. decembra 2002 

 ministrovi zdravotníctva
 ministrovi práce, sociálnych vecí a rodiny

 B.3.  novelizovať zákon NR SR č. 277/1994 Z. z. o zdravotnej starostlivosti v znení neskorších predpisov, zákon NR SR č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov, zákon NR SR č. 98/1995  Z. z. o Liečebnom poriadku v znení neskorších predpisov a zosúladiť ich so zákonom NR SR č. 195/1998 Z. z. o sociálnej pomoci v znení neskorších predpisov s cieľom komplexne doriešiť a skvalitniť poskytovanie zdravotnej starostlivosti občanom s duševnými poruchami a poruchami správania, ktorým sa poskytuje starostlivosť v zariadeniach sociálnych služieb v súlade s odporúčaniami Výboru CPT. Návrh legislatívnej úpravy zákona predložiť na rokovanie vlády SR;

          do 31. decembra 2002 

Vykonajú:  	minister financií
minister dopravy, pôšt a telekomunikácií
minister školstva
minister kultúry
minister zdravotníctva
minister spravodlivosti
minister práce, sociálnych vecí a rodiny